“นิตินัย” ส่งซิก! AOT เบินหน้าเพิ่มทุน “บินไทย” ชี้มีศักยภาพแต่ไม่เหมาะสม
“นิตินัย” ส่งซิก! AOT เบินหน้าเพิ่มทุน “บินไทย” ชี้มีศักยภาพแต่ไม่เหมาะสม
23 เม.ย. 2563

สืบเนื่องจากกรณีก่อนหน้านี้ กระทรวงการคลังได้ออกมาส่งสัญญาณว่าจะหาหน่วยงานรัฐวิสาหกิจเพื่อเข้าเพิ่มทุนใน บริษัท การบินไทย จำกัด (มหาชน) หรือ THAI ซึ่งหนึ่งในนั้นปรากฏชื่อ บริษัท บริษัท ท่าอากาศยานไทย จำกัด (มหาชน) หรือ AOT เนื่องจากมีศักยภาพและมีความเหมาะสมมากที่สุด
ล่าสุดวันนี้ (23 เม.ย.63) นายนิตินัย ศิริสมรรถการ กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) หรือ AOT เปิดเผยผ่านรายการ “ข่าวหุ้นเจาะตลาด” ออกอากาศผ่านเฟซบุ๊กแฟนเพจข่าวหุ้นธุรกิจ เกี่ยวกับกรณีดังกล่าวว่า ก่อนอื่นต้องแยกความมีศักยภาพและความเหมาะสมออกจากกันก่อน
โดยในเรื่องของศักยภาพอาจหมายถึงในเรื่องสภาพคล่อง และเงินทุนของบริษัท ซึ่งขณะนี้บริษัทมีสภาพคล่อง แต่ต้องยอมรับว่าจะต้องนำเงินไปใช้ในการขยายธุรกิจในส่วนอื่นๆ ต่อไป ส่วนในเรื่องของความเหมาะสมนั้น ตามหลักการของ ICAO นั้นมีข้อห้ามในการเลือกปฏิบัติต่อสายการบิน เพราะฉะนั้นในโลกนี้จะไม่มีสนามบินที่ไหนเข้าถือหุ้นของสายการบินอย่างแน่นอน